বেকুটিয়া সেতু

বেকুটিয়া সেতু বাংলাদেশের একটি সড়ক সেতু যা পিরোজপুর জেলার কচা নদীর ওপর নির্মাণ করা হয়েছে। সেতুটি চীন সরকারের সহায়তায় নির্মিত হয়েছে। সেতু নির্মাণে মোট ব্যয় হয়েছে ৮৯৮ কোটি টাকা। এর মধ্যে চীন সরকার প্রদত্ত গ্রান্ড অনুদান ৬৫৪ কোটি টাকা। বাকী ২৪৪ কোটি টাকার যোগান দিয়েছে বাংলাদেশ সরকার। ৪২৯ মিটার ভায়াডাক্টসহ সেতুর দৈর্ঘ্য ১ হাজার ৪৯৩ মিটার এবং প্রস্থ ১০.২৫ মিটার। মূল সেতুর দৈর্ঘ্য ৯৯৮ মিটার। বক্স গার্ডার টাইপ এই সেতুটি ১০টি পিলার এবং ৯টি স্প্যানের উপর দাঁড়িয়ে আছে। এর ৯টি স্প্যানের ৭টি ১২২ মিটার এবং ২টি ৭২ মিটার স্প্যান রয়েছে। সেতুটির নির্মাণ কাজ শুরু হয় ২০১৮ সালের জুলাই মাসে। ৪ সেপ্টেম্বর ২০২২ তারিখে তৎকালীন প্রধানমন্ত্রী শেখ হাসিনা এই সেতু উদ্বোধন করেন।

  তথ্যসূত্র 

বিষয়শ্রেণী:বাংলাদেশের আঞ্চলিক মহাসড়ক
বিষয়শ্রেণী:পিরোজপুর জেলার ভবন ও স্থাপনা
বিষয়শ্রেণী:পিরোজপুর জেলার পরিবহনব্যবস্থা
বিষয়শ্রেণী:বরিশাল বিভাগের সেতু
বিষয়শ্রেণী:পিরোজপুর সদর উপজেলা
বিষয়শ্রেণী:কাউখালী উপজেলা, পিরোজপুর